Last Gasp

Last Gasp er et amerikansk forlag basert i San Francisco, grunnlagt av Ron Turner i 1970. Forlaget ble opprettet for å selge og distribuere undergrunnstegneserier, og ble et av de første og siden et av de eldste undergrunnsforlag i verden.

Historie 
Last Gasp (som kan oversettet til «Siste gisp») utga som sin første utgivelse Slow Death Funnies #1 den 15. april 1970. Forlaget utga også verdens første tegneseriehefte med kun kvinnelige tegnere, It Ain’t Me Babe. I årenes løp har de utgitt navn som blant annet Tim Biskup, Robert Crumb, Ron English, Camille Rose Garcia, Justin Green, Bill Griffith, Spain Rodriguez, Mark Ryden, Dori Seda, Larry Welz, Robert Williams, and S. Clay Wilson.

Tidlig på 1980-tallet var utga Last Gasp de første bøkene om den amerikanske vestkystens pønkrock. I de siste tiårene hvor undergrunnstegneserier i stor grad blitt et historisk fenomen, og erstattet av såkalte uavhengige eller alternative serier, har Last Gasp blitt et forlag for hovedsakelig kunstbøker.

Dagens utgivelsespolitikk 
Situasjonen på 2000-tallet er at Last Gasps personale på 18 mennesker, fast og delvis ansatte, utgir rundt tyve titler i året med fokus på kunstbøker, særlig sær kunst som lowbrow, gatekunst og folkelige uttrykk som tatovering og dekorasjon og malerier på veteranbiler som på amerikansk kalles «kustom kulture», en form for brukskunst. I tillegg utgir forlaget også surrealistiske kunstnere, grafiske romaner, og hva som forlaget selv karakteriserer som «nedbrytende» litteratur.

Utgivelser

Tegneserier 
Et utvalg av de historiske undergrunnstegneserier som Last Gasp utga

Annen litteratur 
 American Surreal, San Jose Museum of Art, 2009
 Despite Everything: A Cometbus Omnibus, 2002, ISBN 0-86719-561-4
 The Cunt Coloring Book av Tee Corinne, 1975
 StreetArt: The Punk Poster in San Francisco 1977-1981, ved Peter Belsito, Bob Davis og Marian Keste
 Hardcore California: A History of Punk and New Wave
 Notes From the Pop Underground
 Xcapees
 Dead Kennedys: The Unauthorized Version, av F. Stop Fitzgerald og Marian Kester (1983) ISBN 0867193123
 Turntable Timmy, skrevet av Michael Perry og illustrert av Doug Cunningham
 Zippy Stories, av Bill Griffith, 1986. ISBN 0-86719-325-5

Referanser

Eksterne lenker 
 
 Last Gasp Holiday Party 2008, Burritos, Beer & Cheer, bilder fra et veldedighetsselskap i Last Gasps kontoreri i 2008, blant annet av Ron Turner.

Forlag etablert i 1970
Tegneserieforlag
Forlag fra USA
1970 i USA